Pretdag vir hele gesin | Maroela Media
Pretdag vir hele gesin
Ná 'n suksesvolle pretdag wat verlede jaar duisende mense van reg oor Gauteng gelok het, is Jacaranda FM & Tracker se Off the Beat 'n Track op 21 April terug by die Big Red Barn in Irene vir 'n pretbelaaide dag vir die hele gesin – gevul met bergfietsry, kindervermaak, piekniek en musiek.
Dié geleentheid, die grootste van sy soort in Gauteng, bied iets vir enige ouderdom en ryvermoë, met fietsryroetes wat wissel van 'n 2 km-wedren vir die kinders, tot 5 km, 15 km en 35 km wedrenne vir meer ernstige fietsryers.
Ná die wedrenne kan ryers en hul gesinne, én diegene wat net die geleentheid bywoon om die musiek te geniet, op die grasperk uitspan om piekniek te hou met die musiek van Suid-Afrikaanse kunstenaars soos Goodluck, Die Heuwels Fantasties en Dr. Victor.
Daar sal ook meer as genoeg eet- en drinkgoed wees vir honger klein, en nié so klein magies. Veilige parkering is beskikbaar.
"Gesinsamesyn, pret, musiek en bergfietsry in een van Gauteng se asemrowendste omgewings kombineer alles waarvoor Jacaranda FM as 'n stasie staan en ons verwag nóg 'n uitmuntende bymekaarkoms in April," het Kevin Fine, Jacaranda FM se algemene bestuurder, gesê.
"Ons weet dat gesinne nie altyd die geleentheid het om so baie tyd saam deur te bring as wat hulle graag wil nie, en hierdie geleentheid bied die perfekte geleentheid vir gesinne om saam pret te hê en vermaak te word in 'n veilige omgewing. Ons kan nie wag vir hierdie jaar se geleentheid nie, dis beslis een wat jy nie wil misloop nie," het Wayne de Nobrega, een van Tracker se hoofde, gesê.
Inligting oor registrasie en kaartjies kan op dié Facebook-blad gekry word.
bergfietsry Jacaranda FM
Hoe pas al die 1000e deelnemers op BRB se nou enkelspoor paadjies? (Ek wonder regtig – nie 'n trol vraag)